307 
Hvis vor theori for søvnen er korrekt, maa man ogsaa kunne tænke 
sig, at der kan findes modgifte mod de søvndyssende træthedsstoffer, 
stoffer, der kan ophæve den skadelige virkning af de bestanddele, der 
frembringes ved arbeide. Morfin er søvn paa flasker. Skulde vi ikke 
en gang kunne komme saa vidt, at man kan frembringe utræthed eller 
vaagenhed i vædskeform. Det er ingen umulighed at saa kan ske; til¬ 
nærmelser har vi allerede i kaffen, som opliver hjernen og i coca-bladene, 
som siges i flere dage at kunne holde træthed og sult borte. Lad os 
imidlertid tilføie, at om en saadan medicin eksisterede, saa vilde den 
dog meget mangelfuldt kunne erstatte søvnen, idet den ikke vilde tilføre 
legemsdelene de forbrugte stoffer, selv om den fjernede deres skadelige 
dekompositionsprodukter. 
Lad os imidlertid være forsigtige og ikke søge at forklare alt ved 
de alkaloidlignende stoffers hjælp, om vi end maa fastholde, at ligesom 
disse spiller en stor rolle ved opstaaelsen af sygdomme, saa udfører de 
vigtige funktioner, der endnu er yderst lidet studerede, i legemets normale 
liv. I den retning er endnu store opdagelser at gjøre, og kanske kan 
det komme dertil, at ogsaa andre fysiologiske fænomener end søvnen 
— f. eks. hjertets bevægelser, aandedrættet, afføringen o. s. v., kort alle 
de bevægelser, der indtræder i regelmæssig afveksling — kan findes at 
afhænge af særegne stoffer, som frembringes ved selve bevægelsen, men 
derpaa søger at stanse den, indtil de er fjernede. 
20 
* 
